
1.pielikums

TEHNISKĀ SPECIFIKĀCIJA
Pludmales volejbola laukuma, labierīcību un ģērbtuvju izveide pie Baložu vidusskolas baložos, Ķekavas novadā

	1.
	Objekts – Pludmales volejbola laukuma, labierīcību un ģērbtuvju izveide pie Baložu vidusskolas, Baložos, Ķekavas novadā

	2.
	Zemes vienības kadastra apzīmējums
	80070020005

	3.
	Objekta adrese
	Skolas iela 6, Baloži, Ķekavas novads

	
4.
	
Pasūtītājs
	Ķekavas novada pašvaldība
Gaismas iela 19 k-9-1, Ķekava, Ķekavas nov., 
LV-2123

	
5.
	Būves galvenais
izmantošanas veids
	24110102 - Sporta laukumi un trases ar smilts, speciālā maisījuma, tenisita u. tml. segumu. 127402 - Pie dzīvojamām mājām un nedzīvojamām ēkām uzbūvētas saimniecības ēkas, individuālās garāžas, siltumnīcas, pagrabi, nojumes, tualetes u. tml. ēkas 

	
6.
	Uzdevumam
pievienotie dokumenti
	1) Zemesgrāmatu apliecība;
2) Zemes robežu plāns;
3) Skice ēkas un volejbola laukuma plānotajai novietnei;
4) Publiski pieejamie topogrāfijas dati


	
7.
	Būvju iedalījums
grupā atbilstoši
būvniecības
procesam.
	
I grupa/ atbilstoši spēkā esošo normatīvo aktu prasībām

	
Pludmales volejbola laukuma, labierīcību un ģērbtuvju izveide Baložos


	8.
	Būvniecības veids
	 Jaunbūve

	














9.
	













Izpildītāja pamatuzdevumi

	1. Izpildītājam jāpiedāvā optimāls risinājums, atbilstoši esošās teritorijas ierobežojumiem saskaņā ar spēkā esošo teritorijas plānojumu, apbūves noteikumiem un normatīvajiem aktiem. Projektēšanas laikā, izvairīties iespēju robežās no inženierkomunikāciju pārvietošanas Projektēšanas darbi izpildāmi atbilstoši līguma nosacījumiem, Latvijas būvnormatīviem, tehniskajiem noteikumiem, Latvijas valsts standartiem, kā arī citiem normatīvajiem aktiem;
2. Pēc nepieciešamības topogrāfijas plāna izstrādi nepieciešamā apjomā un atbilstoši tam nodrošināt projekta realizāciju;
3. Veikt nepieciešamos izpētes darbus, lai nodrošinātu kvalitatīva būvniecības ieceres dokumentācijas (paskaidrojuma raksta) izstrādi un iegūto informāciju izmantot tālākajā darbā; 
4. Pieprasīt un saņemt tehniskos noteikumus no nepieciešamajām iestādēm. Ņemt vērā būvatļaujā, tehniskajos un īpašajos noteikumos minētos nosacījumus;
5. Izpildītājam jāveic projektēšana, autoruzraudzība un būvniecība. Projektēšanas gaitā saskaņot ar Pasūtītāju risinājumu priekšlikumus, kas attiektos uz ēkas im volejbola laukuma ārējo izskatu, ēkas telpu plānojumu, tehnoloģiskos risinājumus, izmantojamos materiālus, kā arī piegulošās teritorijas plānojumu;

      Būves konstrukcijas ieteicamie risinājumi:
6. Pludmales volejbola laukumam jāatbilst Latvijas volejbola federācijas noteiktajām vadlīnijām. Spēles laukums ir taisnstūra formas 16 x 8 m, ko ietver 3 m plata brīvā zona visos virzienos. Laukuma smilts segumam jābūt vismaz 40 cm biezā slānī. Laukumu aprīkot ar Pasūtītāja volejbola tīklu un diviem metāla vai stiklašķiedras stacionāriem stabiem tīkla uzlikšanai, kapsulas stabiem ir ierīkotas (šo materiālu iegāde izmaksās nav jāiekļauj). Pie laukuma paredzēt 4 koka dēļu soliņus katru 3 m garumā bez atzveltnēm un 2 atkritumu tvertnes, precīzus iznērus un dizainu saskaņojot ar pasūtītāju;
7. Tualetes un ģērbtuvju ēkai jābūt izgatavotai no siltinātas koka vai metāla konstrukcijas ar kompozītmateriāla - GRP (stikla šķiedras armēta poliestera) pārklājumu. Ar GRP pārklātās ēkas iekšējās virsmas (sienas, grīda) ir jābūt iespējai tīrīt ar ūdens strūklu. Virsmām ir jābūt ķimikāliju izturīgām un viegli kopjamām;
8. Tualetes un ģērbtuves ēkas izmēri (ārējie). Izmēri var atšķirties 50 mm robežās:
- Garums - 8000 mm (ar fasādes dēļu apšuvumu);
- Platums – 2750 mm (ar fasādes dēļu apšuvumu);
- Augstums – 2495 mm (zemākajā pusē); 
9. Tualetes un ģērbtuves ēka sastāv no:
- Tualetes telpa sievietēm / cilvēkiem ar īpašām vajadzībām;
- Tualetes telpa vīriešiem; 
- Ģērbtuves telpa (ģērbtuves platība orientējoši no 30% -40 % no ēkas kopplatības);
10. Tualetes un ģērbtuves ēka ir jābūt pārvietojamai, paredzēta uzstādīšanai uz betona stabveida pamatiem ar pievienojumiem pie pazemes komunikācijām;
11. Jumts -plakanais ar slīpumu, siltināts ar vismaz 150 mm vati, segums metāla vai sintētiskais materiāls. Aprīkots ar nokrišņu radītā ūdens savākšanas un novadīšanas sistēmu, lietus ūdeni novadīt uz apkārtējā laukuma teritoriju;
12. Ārsienas – siltinātas ar vismaz 100 mm vati un iestrādāta pretvēja membrāna, karkasu var veidot no kokmateriāla vai metāla. Fasāde ir apšūta ar impregnētiem zem spiediena, neēvelētiem koka dēļiem, krāsoti;
13. Grīda – siltināta ar vismaz 150mm vati, grīdas virsmas pārklājums GRP. Grīda ir vienlaidus bez savienojuma šuvēm. Grīdas un iekšējo sienu savienojuma vietām ir jābūt vienlaidus bez savienojuma šuvēm (savienojuma vietās nedrīkst būt asu stūru, spraugu), lai neveidotos nogulsnes, nosēdumi, baktērijas u.tml.) un tās būtu viegli kopjamas;
14. Sienas - Strukturēts GRP pārklājums. Savienojuma vietas vienlaidus bez savienojuma šuvēm. Iekšējo virsmu  segums stiprināts bez skrūvēm, bez naglām vai citiem mehāniskiem stiprinājumiem. Ir jābūt iespējai tīrīt virsmas (sienas, griestus) ar ūdens strūklu, izņemot tiešu strūklas virzīšanu uz elektroaprīkojumu un iekārtām (kā kontaktligzdas, slēdži, lampas, elektrības sadales skapji u.c.). Virsmām ir jābūt ķimikāliju noturīgām un viegli kopjamām. Sienas  krāsas tonis (pelēks/balts) vai analogs tonis;
15. Tualetes telpa vīriešiem:
15.1. Tualetes pods (WC)-  nerūsējošā tērauda matēts;
15.2. Pisuārs - nerūsējošā tērauda matēts ar ūdens pieslēgumu;
15.3. Izlietne - nerūsējošā tērauda matēts  ar pašnoslēdzošo ūdens armatūru;
15.4. Ūdens armatūra – pašnoslēdzoša;
15.5. Apgaismojuma līmenis ne mazāk kā100lx, iekštelpu apgaismojuma vadība ar kustības sensoru, gaismas avots LED diodes, minimālā gaismas atdeve 100 lm/W, spriegums 230V;
15.6. El. ventilators (ventilācijas sistēma), ieslēdzas/ izslēdzas ar kustības sensoru un ar iekšējo apgaismojumu. Ventilatoram jāstrādā 2-3min pēc apgaismojuma izslēgšanas;
15.7. Spogulis vismaz 400 x 500 mm, akrila, neplīstošs, iestrādāts stiklplasta rāmī;
15.8. Šķidro ziepju dozators - Nerūsējošā tērauda matēts;
15.9. Tualetes papīra ruļļu dozators ar vienas loksnes dozēšanas funkciju, nerūsējošā tērauda matēts;
15.10. Ārdurvis Karsti cinkots metāla rāmis ar GRP apšuvumu, slēdzamas, 960 x 2050 mm, ar durvju slotiņu, bez sliekšņa. Uz durvīm vai blakus tām jāizvieto piktogrammu attēli baltā krāsas tonī. Durvju pašaizvēršanas mehānisms; 
16. Tualetes telpa sievietēm / cilvēkiem ar īpašām vajadzībām:
16.1. Tualetes pods (WC) nerūsējošā tērauda matēts H: 470 mm, ar paceļamiem nerūsējošā tērauda roku atbalstiem, no kuriem viens ir aprīkots ar tualetes papīra turētāju (piemērots cilvēkiem ar īpašām vajadzībām).
16.2. Izlietne - nerūsējošā tērauda matēts  ar pašnoslēdzošo ūdens armatūru. Izlietne un tās aprīkojums piemērots cilvēkiem ar īpašām vajadzībām;
16.3. Ūdens armatūra – pašnoslēdzoša, piemērots cilvēkiem ar īpašām vajadzībām;
16.4. Apgaismojuma līmenis ne mazāk kā100lx, iekštelpu apgaismojuma vadība ar kustības sensoru, gaismas avots LED diodes, minimālā gaismas atdeve 100 lm/W, spriegums 230V;
16.5. El. ventilators (ventilācijas sistēma), ieslēdzas/ izslēdzas ar kustības sensoru un ar iekšējo apgaismojumu. Ventilatoram jāstrādā 2-3min pēc apgaismojuma izslēgšanas;
16.6. Spogulis vismaz 400 x 500 mm, akrila, neplīstošs, iestrādāts stiklplasta rāmī;
16.7. Šķidro ziepju dozators - Nerūsējošā tērauda matēts;
16.8. Tualetes papīra ruļļu dozators ar vienas loksnes dozēšanas funkciju, nerūsējošā tērauda matēts;
16.9. Ārdurvis Karsti cinkots metāla rāmis ar GRP apšuvumu, slēdzamas, 960 x 2050 mm, ar durvju slotiņu, bez sliekšņa. Uz durvīm vai blakus tām jāizvieto piktogrammu attēli baltā krāsas tonī. Durvju pašaizvēršanas mehānisms;
17. Ģērbtuves telpa:
17.1. Ģērbtuvju telpa pa visu iekšsienu perimetru (izņemot durvju vērtnes zonu) aprīkot ar solu statīva sistēmu, tai skaitā ar āķiem (somu un drēbju pakāršanai);
17.2. Apgaismojuma līmenis ne mazāk kā100lx, iekštelpu apgaismojuma vadība ar kustības sensoru, gaismas avots LED diodes, minimālā gaismas atdeve 100 lm/W, spriegums 230V;
17.3. Ārdurvis Karsti cinkots metāla rāmis ar GRP apšuvumu, slēdzamas, 960 x 2050 mm, ar durvju slotiņu, bez sliekšņa. Uz durvīm vai blakus tām jāizvieto piktogrammu attēli baltā krāsā.

	10.
	Kvalitātes prasības, garantija
	Būvdarbiem, materiāliem, iekārtām un aprīkojumam tiek nodrošināta 5 gadu garantija, tai skaitā iebūvētām un atsevišķi uzstādītām iekārtām un sistēmām.

Būvniecības dokumentācijā
paredzēt sekojošu prasību izpildi
	1) Pēc līguma noslēgšanas, Izpildītājs izstrādā būvniecības dokumentāciju, kuru saskaņo ar pasūtītāju;
2) paredzēt lietus ūdens novadīšanu pašteces veidā uz piegulošo teritoriju;
3) paredzēt apkures sistēmas izbūvi ar elektriskajiem radiatoriem; 
4) paredzēt ārējo un iekšējo ūdensvada un kanalizācijas tīklu izbūvi, atbilstoši novietojumam un projektētajam telpu plānojumam un būvnormatīviem;
5) paredzēt piespiedu ventilācijas sistēmas izbūvi atbilstoši projektētajam telpu plānojumam un būvnormatīviem;
6) paredzēt ārējo un iekšējo elektroapgādes tīklu izbūvi atbilstoši projektētajam telpu plānojumam un būvnormatīviem. Paredzēt iekštelpās katrā koplietošanas telpā, palīgtelpā, kabinetā elektrības kontaktrozešu izvietojumu pēc aprēķina 1 rozete uz katriem sienas garuma 1,5 metriem. Sanitārajā mezglā jāparedz vismaz 2 elektrības kontaktrozetes ar attiecīgu aizsardzības klasi pret mitrumu;
7) paredzēt vājstrāvu tīkla izbūvi, videonovērošanas ar ierakstīšanas režīmu, kas būtu savienojama ar Ķekavas pašvaldības municipālās policijas videonovērošanas iekārtām un centrālo pulti, ierīkošanu pie pludmales volejbola laukuma ;
8) paredzēt ēkas ārējā perimetra, iekštelpu gaiteņu un volejbola laukuma videonovērošanu ar ierakstīšanas režīmu un, kas būtu savienojams un Ķekavas pašvaldības municipālās policijas videonovērošanas iekārtām un centrālo pulti, atbilstoši pievienotajai iekārtu un sistēmas specifikācijai; 
9) būvniecības dokumentācija jāizstrādā, ievērojot vides pieejamības prasības;
10) paredzēt zibens aizsardzību un zemējumu atbilstoši normatīvo aktu prasībām;
11) būvniecības dokumentāciju izstrādā atbilstoši labai profesionālajai praksei tādā apjomā, lai ir iespējams noteikt izbūvējamās būves atbilstību normatīvajiem aktiem un citām izvirzītajām prasībām;
12) izstrādāt ēkas inženiertīklu uzturēšanas un ekspluatācijas pamatnosacījumus;
13) būvniecības dokumentācijā ietver ekonomisko daļu. Ekonomikas daļā iekļaut provizorisko aprēķinu būves ekspluatācijas izdevumiem.

Būvniecības dokumentācija sastāvs
	Pasūtītājam nododami: 
1) elektroniskā formā uz USB elektroniskā datu nesēja pilna būvniecības dokumentācija – 1 (vienā) eksemplārā, kur pievienoti rasējumi DWG formātā un PDF formātā; projektam, projektam jābūt sadalītam pa sējumiem, kuros ieskanēti visi tehniskie noteikumi, sertifikāti, pielikumi un tml.;
2) veikt būvniecības dokumentācijas skaņošanu, lapām jābūt sanumurētām,  noformētas atbilstoši normatīvo aktu prasībām;
3) būvizmaksu tāmes noformētas atbilstoši normatīvo aktu prasībām. Projektam pievieno būvniecības tāmes, atbilstoši LBN un aktuālajām 2023.gada būvniecības izmaksām. Izmaksu aprēķins (tāme) noformējams atbilstoši 2017.gada 3.maija Ministru kabineta noteikumu Nr.239 Noteikumi par Latvijas būvnormatīvu LBN 501-17 "Būvizmaksu noteikšanas kārtība" prasībām.

	13.
	Būvniecība
	Kvalitatīvi un līgumā paredzētajā termiņā veikt būvdarbus atbilstoši akceptētai būvniecības dokumentācijai un līgumam. Līdz objekta pieņemšanai ekspluatācijā jānovērš visi defekti, kas radušies būvdarbu veikšanai izmantotajiem piebraucamajiem ceļiem un ielām.

	14.
	Kvalitātes prasības, garantija
	1. Visai ēkai, kā arī visām sistēmām, iekārtām un aprīkojumam un pludmales volejbola laukumam jānodrošina 5 gadu garantija.
2. Iestrādātajiem materiāliem jābūt noturīgiem pret palielinātu ekspluatācijas intensitāti. 
3. Paredzēt iekārtu un sistēmu izvēli, lai būtu iespējama to kvalitatīva apkalpošana ar pieejamām rezerves daļām arī pēcgarantijas periodā.

	15.
	Līguma izpildītājam jānodrošina
	Darbaspēks, montāžas iekārtas, transports, uzstādīšana, garantijas remonts, apmācības, uzstādīto iekārtu lietošanas instrukcijas jānodrošina valsts valodā.

	16.
	Kopšanas prasības
	Iesniegt uzturēšanas un ekspluatācijas noteikumus.

	17.
	Lietošanas prasības
	Iesniegt uzturēšanas un ekspluatācijas noteikumus.

	18.
	Uzturēšanas prasības
	Iesniegt uzturēšanas un ekspluatācijas noteikumus.



	
Tehniskās specifikācijas noteikumi:

1. Prasības projektētājam (būvniecības dokumentācijas izstrādātājam) Projektētājam jāuzņemas pilna atbildība par būvniecības ieceres risinājumu atbilstību spēka esošajiem normatīviem. Pasūtītāja paraksts uz rasējumiem nozīmē apstiprinājumu tajos ietvertās informācijas atbilstību pasūtītāja vēlmēm un prasībām. 
2. Projektētājam, gatavojot būvniecības dokumentāciju, jāveic nepieciešamie aprēķini, jāsagatavo specifikācijas un apraksti par pielietotajiem materiāliem un iekārtām, lai Pasūtītājs vai Pasūtītāja izvēlētie konsultanti, eksperti varētu pārliecināties par to pareizību un būvniecības dokumentācijas kvalitāti, ekspluatācijas izdevumu aprēķinu. 
3. Prasības arhitektūras risinājumiem. Projektējamo būvapjomu vēlams veidot mūsdienu arhitektūras formās, ievērojot apbūves mērogu, vienkāršu un skaidru veidolu.  
4. Prasības inženierrisinājumu sadaļām – Projektā jāparedz būves pieslēgums esošajiem pilsētas inženiertīkliem, inženiertīklu pieslēgumi un iekšējo inženiertīklu risinājumi izstrādājami atbilstoši Ķekavas novada inženiertīklu turētāju izsniegtajām tehniskajām prasībām.
5. Pretendentam jāparedz izmaksas par visiem nepieciešamajiem saskaņojumiem, atļaujām būvdarbu uzsākšanai un objekta nodošanai ekspluatācijā. 
6. Pretendentam ir pienākums pārbaudīt visu dokumentācijas pareizību un nesaistes gadījumā nekavējoties paziņot pasūtītājam. 
7. Pretendenta pienākums ir iepazīties ar Pasūtītāja Tehniskajā specifikācijā izvirzītajām prasībām un paredzēt visu nepieciešamo. Pretendentam, sagatavojot piedāvājumu, jāņem vērā iepirkuma specifika – izpildītājam jāveic darbi, kas ietver projektēšanu, būvdarbus un autoruzraudzību. Gadījumā, ja izpētes, projektēšanas vai kādā citā procesā tiek precizēti risinājumi un attiecīgi mainās tāmes un lokālās tāmes – tas nav pamats papildus līdzekļu piešķiršanai noslēgtā līguma ietvaros.
8. Vienības cenā ir jāņem vērā jebkādi citi darbi, kuri ietver visus darbus, kuri ietverti sekojošos aprakstos un/vai ir nepieciešami darbu nodrošināšanai. Ja arī kāds darbs nav īpaši uzsvērts, tad pretendentam, ņemot vērā tā profesionālo pieredzi, ir jāievērtē visi darbi, kas vajadzīgi būvlaukuma funkcionēšanai, būvniecībai un būves pilnīgai nodošanai ekspluatācijā, kā arī defektu novēršanai garantijas periodā. Nekāda papildus maksa par neuzskaitītiem darbiem netiek atzīta. 
9. Pretendentam ir jāsagatavo lokālās tāmes un koptāme latviešu valodā datordrukā, atbilstoši LBN 501-17 "Būvizmaksu noteikšanas kārtība" prasībām. Pretendents ir atbildīgs par pareizu formulu izmantošanu. 
10. Izvēloties ekvivalentu materiālu vai izstrādājumu tas ir skaidri jānorāda tāmes attiecīgajā rindā. Visi lokālajās tāmēs minētie materiāli vai izstrādājumi ir uzrādīti ar mērķi sagatavot pietiekami precīzu un skaidru līguma priekšmeta aprakstu, kas ir jālieto kopā ar vārdiem “vai ekvivalents”, pat ja tas kādā no vietām nav šādi norādīts.
11. Darbi - Visi un jebkādi pastāvīgi, sagatavošanās un pagaidu darbi (projektēšana (tai skaitā visās stadijās, skices, dokumentācija, veidlapas, būvatļaujas pieprasījums, starpsaskaņojumi, atzinumi, saskaņošana gala redakcijā un visu būvatļaujas nosacījumu izpilde, nodevu samaksāšana pēc procesa nepieciešamības), dokumentācijas saskaņošana ar visām instancēm, pasūtītāju un trešajām personām, būvniecība, būvdarbu sagatavošana, izpēte (tai skaitā bet ne tikai apsekojumi, uzmērījumi, dokumentu analīze, jaunu trūkstošo dokumentu pasūtīšana, ja tas nepieciešams), dokumentu komplektēšana u.c. darbības).
12. Izpildītāja pienākums ir organizēt ieskaitot projektēšanas, būvniecības, autoruzraudzības, materiālu piegādes un citus darbus, kas nepieciešami Projekta pilnīgai, savlaicīgai un pienācīgai realizācijai, Objekta nodošanai ekspluatācijā (jāietver visi darbi, visu dokumentu pieprasījums (piemēram, bet ne tikai – inventarizācijas lietas pasūtīšana (ja nepieciešams), jaunu zemes robežu plānu pasūtīšana (ja nepieciešams), atzinumi no instancēm, nodevas (ja nepieciešams)) un nodošanai Pasūtītājam, ievērojot iepirkuma līguma noteikumus, Latvijas Republikā spēkā esošos normatīvos aktus, būvuzrauga un autoruzrauga prasības, kā arī Pasūtītāja norādījumus. Darbi ietver iebūvēto aprīkojumu, kā arī neiebūvētā aprīkojuma un mēbeļu daļas un palīgelementus, ko nepieciešamas iestrādāt būvdarbu laikā pirms mēbeļu un iekārtu montāžas. Garantijas uzturēšana atbilstoši normatīvu un konkursa nolikuma prasībām.
13. Izpildītāja pienākums ir veikt visus darbus un nodrošināt visus procesus un darbības, veikt nepieciešamos maksājumus tai skaitā nodevu maksājumus, izstrādāt tehnisko dokumentāciju un pēc darbu veikšanas veikt izpilduzmērījumus un sagatavot izpilddokumentāciju, saņemt skaņojumus un atzinumus (ja nepieciešams), un veikt citas aktivitātes, lai nodotu Pasūtītājam pilnībā pabeigtu pielikumā norādīto objektu atbilstoši Iepirkuma nolikumam, Tehniskajai specifikācijai un tās pielikumiem un līgumam. Jāapseko, jāizprojektē un jāuzbūvē Objekts pielikumos norādītā apjomā un kvalitātē, iekļaujot piegulošo labiekārtojumu, inženierkomunikācijas un citas saistītās objekta daļas pēc nepieciešamības.
14. Ja projektēšanas vai būvniecības laikā rodas nepieciešamība veikt izmaiņas risinājumos, kam ir ietekme uz energoefektivitāti, tās nedrīkst pasliktināt kopējo ēkas energoefektivitātes līmeni un izvirzītos energoefektivitātes kritērijus.
15. Darbu izpildes grafiks - Izpildītāja izstrādāts un ar Pasūtītāju saskaņots grafiks, kurā atspoguļota detalizēta Darbu izpildes gaita posmos un izpildes termiņi. Izpildes grafiks Izpildītājam ir saistošs. 
Darbi tiek veikti posmos:
a) Pirmais posms. Esošās fiziskās situācijas, dokumentācijas un visu citu esošo apstākļu un lietu detalizēta izpēte (tai skaitā pirms konkursa piedāvājuma iesniegšanas, piedāvājumā ietverot visu nepieciešamo).
b) Otrais posms. Projektēšanas uzdevuma precizēšana nesamazinot darba apjomu un pozitīvās vērtības.
c) Trešais posms. Būvniecības dokumentācijas izstrāde (ņemot vērā normatīvajos aktos, Iepirkuma procedūrā, nolikumā un tā pielikumos norādīto, tai skaitā ja nepieciešams – būvatļaujas un tehnisko noteikumu pieprasījums). Pasūtītājam ir tiesības veikt neatkarīgu ekspertīzi. 
d) Ceturtais posms. Būvniecības dokumentācijas saskaņošana – veic Izpildītājs pēc nepieciešamības atbilstoši spēkā esošajiem normatīvajiem aktiem – ar Pasūtītāju, nepieciešamajām valsts vai pašvaldības iestādēm un citām trešajām personām, kuru intereses var tikt skartas.
f) Piektais posms. Būvdarbu veikšana ieskaitot visus etapus un visus Darbus (skatīt definējumus) un visus nepieciešamos saistītos darbus, tai skaitā, bet ne tikai- sagatavošanās darbi, visa veida dokumentācija, izziņas, atļaujas, materiālu un iekārtu piegādes, iestrāde, montāža, kārtības uzturēšana, tīrīšana, atkritumu utilizācija, testēšana, darbu vadīšana, izpilddokumentācijas veikšana u.c. darbi. Ja kādi no dokumentiem procesa laikā ir nederīgi vai kļūst nederīgi – Izpildītājam tie nepieciešamības gadījumā jāaktualizē. 
g) Sestais posms. Autoruzraudzība (ja nepieciešams).
h) Septītais posms. Būvobjekta nodošana Pasūtītājam un ja nepieciešams atbilstoši normatīviem – arī attiecīgajām atbildīgajām instancēm. Visi darbi un etapi, tai skaitā, bet ne tikai atbilstošas dokumentācijas sagatavošana un iesniegšana nepieciešamajiem adresātiem un instancēm, objekta ģenerāltīrīšanas darbi, instruktāžas, līdzdalība komisijās u.c.
i) Astotais posms. Garantijas darbu nodrošināšana.
16. Ja Pasūtītāja Darba uzdevumā (PDU) ir kādas nesaistes vai kā citādi uzlabojamas norādes, paredzētie risinājumi un iekārtas – Izpildītājam jānorāda un jālabo uz normatīviem atbilstošu risinājumu. Pretendentam jānodrošina vizuāli iespējami labākais risinājums – sabalansēti krāsu un materiālu risinājumi (atbilstoši Ķekavas novada būvvaldes ieteikumiem). Pretendenta piedāvātā tehniskā risinājuma ietvaros jānodrošina iespējami labākais telpiskais risinājums (piemēram, bet ne tikai – savietojot inženierkomunikācijas jānodrošina to ērta apkalpošana un iespējami labākais, ērtākais, lielākais, racionālākais, estētiskākais telpiskais risinājums. Risinājumiem jābūt iespējami saprātīgi loģiskiem, kvalitatīviem, ekonomiski pamatotiem. Jāpapildina ar Būvobjekta realizācijai nepieciešamajiem darbiem un apjomiem.
17. Izpildītājs, ja nepieciešams, koriģējot projektu un risinājumu, kopumā nodrošina PDU noteiktā sasniegšanu, nepasliktinot visas pozitīvās vērtības (tajā skaitā, bet ne tikai – nepasliktinot definēto materiālu un iekārtu kvalitāti, rādītājus, kalpošanas garantijas laiku, telpu un iekārtu lietošanas ērtību, energoefektivitātes kritērijus, ergonomiskumu, vizuālo izskatu un citas vērtības). Izpildītājam ir tiesības piedāvāt labāku tehnisko risinājumu nekā tas noteikts PDU. Risinājumam jāatbilst normatīviem. Risinājums var pārsniegt normatīvu pozitīvajā virzienā (drošāks, izturīgāks, energoefektīvāks utt.), ja izvērtējot būvizmaksas, un garantijas laiku, risinājums ir saimnieciski izdevīgākais.
18. Izpildītājs šī Objekta realizācijas nolūkos var izmantot Pasūtītāja rīcībā esošo dokumentāciju. Izpildītāja pienākums ir iepazīties ar šo dokumentāciju.
19. Izpildītājs izstrādā projektu un darbu etapu veikšanas kalendāro grafiku, kuru saskaņo ar Pasūtītāju. Pēc būvniecības dokumentācijas izstrādes un saskaņošanas ar Pasūtītāju, Izpildītājs ir atbildīgs par risinājumiem un to sekām. Pēc būvniecības dokumentācijas saskaņošanas darbu kalendārais grafiks un būvniecības dokumentācijas Izpildītājam ir saistošs. Būvniecības dokumentāciju var labot ar Pasūtītāja piekrišanu, ja risinājumi ir līdzvērtīgi vai labāki.
20. Visa izstrādātā dokumentācija ir Pasūtītāja īpašums. Autortiesības uz jebkuru izstrādāto dokumentāciju un/vai risinājumu pieder Pasūtītājam bez jebkādām Izpildītāja papildus prasībām un bez papildus samaksas. Pasūtītājs ir tiesīgs bez ierobežojuma pēc savām vēlmēm rīkoties ar izstrādāto dokumentāciju un tās daļām, tai skaitā, bet ne tikai to brīvi publicēt, pārstrādāt, mainīt, nodot trešajām personām. Izpildītājam nav tiesību publiskot, izplatīt dokumentāciju vai tās daļu un/vai nodot to trešajām personām bez Pasūtītāja rakstiskas atļaujas saņemšanas.
21. Visi materiāli, iekārtas, mezgli un risinājumi ir jāsaskaņo iepriekš ar Pasūtītāju, pirms materiālu un iekārtu pasūtīšanas un darbu veikšanas. Ja Izpildītājs neveic saskaņošanu un pasūta materiālus, iekārtas un/vai veic darbus, pirms ir pieņemts attiecīgs lēmums, Izpildītājs piekrīt, ka Pasūtītājs var prasīt pirkt citus materiālus un/vai iekārtas, veikt šos darbus vēlreiz, turklāt papildus izpildes laika termiņš netiek pagarināts un papildus izmaksas netiek atzītas.
22. Izpildīto darbu garantijas laiks būvdarbiem un tajos izmantotajiem materiāliem jānodrošina ne mazāk kā normatīvos noteikts. Materiāliem un izstrādājumiem pēc izturības ir jābūt paredzētiem publiskai funkcijai, ņemot vērā būves specifiku.
23. Pasūtītājs var sasaukt darba progresa sanāksmes jebkurā darbu procesu posmā (projektēšana, būvniecība, dokumentācijas sakārtošana). Izpildītāja pienākums ir ierasties uz šīm sapulcēm un sniegt detalizētas un precīzas atbildes uz pieprasīto informāciju, tai skaitā, bet ne tikai bez maksas iesniegt aktuālo dokumentāciju (tai skaitā xls un dwg formātā), plānoto materiālu paraugus (būvniecības fāzē).
24. Sagatavošanās darbi ietver visus nepieciešamos darbus, kuri ir nepieciešami Objekta darbu nodrošināšanai. Ja arī kāds darbs nav īpaši uzsvērts, tad Izpildītājam ir jāievērtē visi darbi, kas vajadzīgi būvlaukuma funkcionēšanai. Ar sagatavošanās darbiem ir jāsaprot arī laika posmu pirms jebkuru atsevišķu darbu uzsākšanas.
24.1. [bookmark: _Hlk167972389]Veikt izpētes, būvatļaujas pieprasījumu (ja nepieciešams) un būvnecības dokumentācijas izstrādi un saskaņošanu atbilstoši uzdevumam un normatīvu prasībām. Risinājumu veidot atbilstoši pielikumā pievienotām meta skicēm, aprakstiem, kvalitātes definējumiem, tos iespējami optimizējot atbilstoši iepirkuma nolikumam. Ietvert darba apjomā visas izpētes un izejmateriālu sagatavošanu. Veikt būvniecības dokumentācijas saskaņošanu. Būvniecības dokumentācijas sastāvā jāiekļauj visas loģiskās un nepieciešamās sadaļas. Nosacījumi – ievērojot labākos prakses piemērus un ievērojot spēkā esošo normatīvu prasības un konkursa nolikuma prasības.
24.2. Detalizētu darba uzdevumu atbilstoši normatīviem sastāda kopā pasūtītājs un projektētājs. Projektētājam ir pienākums papildināt darba uzdevumu ar visu trūkstošo kā arī koriģēt to, ja ir pretrunas uzdevumam un atkāpes no normatīviem. Projektētājs precizē uzdevumu, bet uzdevums un gala produkts un darba apjoms nav mazāks kā iepirkumā pieprasīts un sastāv no:
24.3. Drukas darbi, transports, kurjera pakalpojumi (tai skaitā skaņošana – dokumentācijas nogādāšana un saņemšana attiecīgās instancēs, pie pasūtītāja un citām saistītajām pusēm). Atbilstoši prasībām un vajadzībai. Plānošanas sanāksmes un dokumentācijas apmaiņa notiek Gaismas iela 19 k-9-1, Ķekavā.
24.4. Būvprojekta vadība, saskaņošana ar visām instancēm un trešajām personām, pasūtītāju un telpu lietotājiem. Atbilstoši prasībām un vajadzībai. Būvprojekta vadība nodrošinot galveno atbildīgo būvdarbu vadītāju (sertificēts speciālists).
24.5. Uzraudzība un konsultācijas ekspluatācijas garantijas periodā. Projektētājam un autoruzraugam jānodrošina speciālisti būvdarbu garantijas periodā, kas pēc pasūtītāja pieprasījuma 3 darba dienu laikā ierodas Objektā un sniedz rakstisku atskaiti par pasūtītāja pieprasīto iespējamo defektu attiecībā uz būvobjektu. Atskaitē jānorāda vai defekts ir būvnieka brāķis un novēršams garantijas darbu ietvaros vai arī brāķis radies kļūdaina projekta risinājuma dēļ. Ja ir konstatēti citi gadījumi (piemēram, lietotājs pārkāpis ekspluatācijas noteikumus un pats izveidojis defektu vai arī cits gadījums, tad tas iespējami jāpamato un detalizēti jāargumentē).
24.6. Ja nepieciešams remonts / korekcijas, pieslēgumi – norādāmi darbi un risinājumi arī tranzīta un ārējo komunikāciju darbiem. Tai skaitā jādod risinājumi, ja saimnieciski izdevīgi un rekomendējami kādi pagaidu risinājumi. Dokumentācijas izstrādes laikā visus risinājumus tehniski-ekonomiski jāpamato. 
24.7. Izpildītājam jākomunicē un  Pasūtītāja pārstāvjiem izdevīgā vietā un laikā jāprezentē un jāsaskaņo risinājumi. Pasūtītāja pārstāvju kontaktinformācija tiks izsniegta tikai uzvarētājam.
24.8. Izpildītājs pasūtītājam nodod 1 (vienu) oriģinālu digitālā datu nesējā gan pdf formātā, gan rediģējamā formātā atbilstoši faila tipam, kur fails attiecīgi savietojams ar *.dwg vektorgrafiku, *.doc un *.xls formātiem un līdzīgi.
24.9. Izpildītājam jāsagatavo viņam nepieciešamie darba rasējumi visiem veicamajiem darbiem saskaņā ar līguma noteikumiem un PDU. Šie rasējumi jāpiegādā visām būvniecībā iesaistītajām pusēm pēc iespējas ātrākā laikā pēc būvniecības pakalpojuma pasūtījuma no Pasūtītāja saņemšanas, lai dotu pietiekami daudz laika tām iepazīties ar materiālu un sniegt komentārus pirms plānoto darbu uzsākšanas.
24.10. Ja būvdarbi tiek veikti bez saskaņotiem materiāliem un darba zīmējumiem, Izpildītājs piekrīt, ka šie darbi, pēc Pasūtītāja, autoruzrauga vai būvuzrauga pieprasījuma, var būt jāpārstrādā, un materiāli jāpasūta no jauna, turklāt papildus maksa un papildus termiņš netiks paredzēts.
24.11. Visiem rasējumiem, kas nodoti izskatīšanai, jābūt noformētiem drukātā veidā, atbilstoši normatīvu prasībām un tiem jābūt ar Izpildītāja parakstu.
24.12. Parakstītie un apstiprinātie rasējumi nedrīkst tikt izmainīti citādi, kā tikai ar Pasūtītāja rakstisku rīkojumu. Rasējumi, kas iesniegti atpakaļ dažādu labojumu veikšanai arī jāiesniedz Pasūtītājam pārbaudei un parakstīšanai.
24.13. Rasējumu labojumiem jābūt veiktiem norādot labojumus rasējumu labojumu laukumā, un tiem jābūt iesniegtiem kopā ar revīzijas Nr. vai vēstuli, uz pavaddokumentiem obligāti jābūt revīzijas datumam.
24.14. Autoruzrauga un Pasūtītāja akcepts atsevišķām darba detaļām vai tehniskajiem rasējumiem vai pasūtījumiem neatbrīvo Izpildītāju no atbildības par kļūmēm vai nepareizu darbu izpildi. Pasūtītāja parakstam ir vispārējs raksturs un tas nenodrošina nekādu īpašu pārbaudi un neatbrīvo Izpildītāju no darbu izpildes atbilstoši normatīviem, materiālu pārbaudes un aprīkojuma nodrošināšanas un darbu veikšanas atbilstoši būvniecības dokumentācijai, rasējumiem, specifikācijai un ražotāja dotajām instrukcijām, nepieciešamajiem tehnoloģiskajiem procesiem. Izpildītājam ir jānodrošina gala risinājuma (un/vai iekārtas) garantija neatkarīgi no saņemtajiem norādījumiem. Gadījumā, ja Izpildītājs nevar nodrošināt Pasūtītāja vai būvuzrauga iniciētās izmaiņas risinājuma atbilstību normatīviem un garantijas periodam, Izpildītājam pirms materiālu un iekārtu pasūtīšanas un pirms darbu veikšanas rakstiski jāinformē par to Pasūtītājs detalizēti argumentējot un pierādot iemeslus, kāpēc risinājums neatbilst normatīviem un/vai nevar tikt nodrošināta garantija, kā arī jāiesniedz savs alternatīvs risinājums, kas normatīvus un garantiju nodrošina vienlaicīgi piedāvājot ne sliktāku kvalitātes, dizaina, ilgmūžības, energoefektivitātes un citas pozitīvās vērtības, kā noraidītais risinājums. 
25. Pārbaude un testēšana.
25.1. Jebkurā brīdī, kad Pasūtītājs, būvuzraugs vai autoruzraugs uzskata par nepieciešamu, viņš var apmeklēt Objektu vai attiecīgā materiāla un iekārtu ražošanas uzņēmumu, lai pārliecinātos par ražošanas kvalitāti. Materiāliem un iekārtām jābūt pārbaudītiem pirms tie atstāj ražotāja un piegādātāja teritoriju, kā arī pēc to saņemšanas Objektā.
25.2. Izpildītājam jādod laiks Pasūtītājam, lai veiktu visu nepieciešamo dokumentu un materiālu un iekārtu novērtēšanu un dotu atļauju tā uzglabāšanai Objektā. Darbu kavējumi, kas radušies laikā nenovērtēta vai nepiegādāta materiāla vai dokumentācijas dēļ, netiks uzskatīti par objektīviem iemesliem Objekta nodošanas ekspluatācijā beigu termiņa neievērošanā.
25.3. Visi ar Objektu saistītie dokumenti un materiālu un iekārtu ražotāja dokumenti - kvalitātes sertifikāti, pārbaudes lapas, atbilstības deklarācijas un izziņas utt., kas apliecina, ka materiāls ir ticis pārbaudīts atbilstoši vispārējiem standartiem un atbilst tiem, - pēc Pasūtītāja pieprasījuma, Izpildītājam jāpiegādā Objektā bez maksas.
26. Materiāli, iekārtas.
26.1. Uzturēšana. Konteineri un cits būvniecības pagaidu aprīkojums, kas jāuztur Izpildītājam, var būt lietoti, ja konkursa materiālos nav noteikts citādi.
26.2. Piegāde. Materiāliem, kas paliek Pasūtītājam īpašumā, jābūt nelietotiem, ja Iepirkuma procedūras materiālos nav noteikts citādi.
26.3. Materiālu paraugiem jābūt nelietotiem, kas paliek Būvobjektā līdz Pasūtītāja atļaujai par to izlietošanu vai iestrādāšanu, ja Iepirkuma procedūras materiālos nav noteikts citādi.
26.4. Būvobjektā pielietojamiem materiāliem jāatbilst ekspluatācijas un visu spēkā esošo obligāto normatīvu prasībām un jābūt sertificētiem.
27. Blakus darbi.
27.1. Visi darbi, kas nepieciešami, lai pabeigtu kādu pozīciju, jāievērtē vienības cenā, ja arī tas nav īpaši izdalīts. Papildus izmaksas netiek atzītas. 
27.2. Gadalaiku un temperatūras maiņas būvniecības laikā, kā arī nepieciešamā apsilde ir jāievērtē vienību cenās. Tai skaitā jāņem vērā atsevišķu laika periodu novirze no vidējās statistikas par klimatiskajiem apstākļiem. Papildus izmaksas un izpildes laiks netiek atzīts.
28. Papildus nosacījumi Cenas (Atlīdzības) veidošanās mehānismam.
Atbilstoši iepriekš definētajam, Izpildītāja piedāvātā līgumcena (Atlīdzība) iekļauj atlīdzību par visiem Darbiem, materiāliem, iekārtām. Izpildītājam ir jāiekļauj visas izmaksas, nodevas un maksājumi pilnīgai darbu realizācijai un nodošanai pēc kā Pasūtītājs bez jebkādiem papildus darbiem un bez papildus izmaksām var nekavējoties lietot telpas (tās ir tīras, sakoptas, sakārtotas bez atstātiem būvgružiem). Papildus skaidrībai Pasūtītājs norāda, ka izmaksās jābūt iekļautiem tai skaitā, bet ne tikai šādām pozīcijām:
28.1. Būvmateriālu un daļu piegāde būvlaukuma robežās no piegādes mašīnas līdz iebūves vietai. Šis punkts attiecināms arī uz tiem materiāliem un daļām, ko piegādā Pasūtītājs un citi tā uzņēmēji;
28.2. Iespējamā virsūdeņu un gruntsūdeņu novadīšana, ja nepieciešams;
28.3. Izdevumi par elektroenerģiju, ūdeni u.c. komunālie un saistītie ar būvdarbu veikšanu vispār-obligātie maksājumi būvdarbu veikšanas laikā. Darba procesā Izpildītājam uz sava rēķina jāveic pasākumi, kas nepieļauj telpu applūšanu, izmantojot ūdensnecaurlaidīgus pagaidu nosedzošos materiālus, putekļu izplatīšanos, nodrošinot to savākšanu darba procesā un norobežojošo pagaidu sienu izbūvi; būvgružus un atkritumus uzglabāt un izvest tikai speciālos konteineros, kas nepieļauj apkārtējās vides piesārņošanu. Konteinerus Pasūtītāja teritorijā novietot tikai ar Pasūtītāju saskaņotajās vietās un izvest pēc nepieciešamības darba dienās, netraucējot apkārtējos iedzīvotājus;
28.4. Iestāžu saskaņojumu un atļauju saņemšana, tai skaitā nodevu un nomas samaksa, ja nepieciešama;
28.5. Būvgružu un citu būvniecības atlikumu aizvākšana;
28.6. Piebraucamo ceļu tiešā būvlaukuma tuvumā tīrīšana pēc nepieciešamības, bet ne retāk kā reizi nedēļā; sakārtotas un tīras piegulošās teritorijas un telpas no būvniecības atkritumiem un būvniecības putekļiem;
28.7. Darba aizsardzības pasākumu, norobežojumu, uzrakstu u.c. izveidošana un uzturēšana darba kārtībā;
28.8. Nepieciešamo aprēķinu veikšana, kas pierādītu būvlaukuma sagatavošanas darbu veikšanas drošību;
28.9. Būvlaukuma pārorganizēšana būvniecības laikā, ja to prasa darbu tehnoloģija;
28.10. Ja nepieciešams, šķēršļu, vadu, kabeļu, kanālu un cauruļvadu demontāža;
28.11. Būvlaukuma apgaismojums un apsardze;
28.12. Visas skartās un izmantotās teritorijas tīrīšana, sakārtošana un būvniecības laika bojājumu novēršana, t. sk. zālājs, piebraucamie ceļi u.c., telpu ģenerāla tīrīšana pirms nodošanas Pasūtītājam. Darbu izpildes gaitā ir jāveic visi nepieciešamie drošības pasākumi, lai nepieļautu iespējamos bojājumus esošajām būvēm, komunikāciju tīkliem, labiekārtojumam, augiem, iekārtām, aprīkojumam utt. Izpildītājs uzņemas atbildību par jebkādiem nodarītiem bojājumiem, kas radušies Izpildītāja darbības vai bezdarbības rezultātā.
29. Citi noteikumi.
29.1. Pēc darbu pabeigšanas atjaunojami iespējamie bojājumi, kas radušies darbu veikšanas gaitā.
29.2. Ja Pasūtītājs vēlas veikt papildus darbus, kas iepriekš nebija paredzēti, taču būtiski nepieciešami noslēgtā līguma izpildei, to izcenojumi un pabeigšanas termiņi tiek noteikti un saskaņoti atsevišķi ar pušu parakstītiem pielikumiem pie līguma.
29.3. Pēc rakstiskā uzdevuma saņemšanas Izpildītājs sagatavo izmaksu aprēķinu un saskaņo to ar Pasūtītāju.
29.4. Pēc aprēķina saskaņošanas tiek noformēts atbilstošs līguma pielikums.
29.5. Ja pamatotu papildus darbu izmaiņas, ko iepriekš nevarēja paredzēt un kuras atzinis Pasūtītājs ir saistītas ar darbu izpildes termiņu korekciju, tad kopā ar izmaksu aprēķinu Izpildītājam ir jāiesniedz rakstiskā veidā piedāvājums par paredzamajām izmaiņām termiņos. Ja darbu izpildes termiņu izmaiņas netiek iesniegtas, tiek uzskatīts, ka neparedzētie vai papildus darbi neietekmē kopējo darbu termiņu.
29.6. Par tādu darbu izpildi, kas nebija paredzēts uzdevumā un netika saskaņots ar Pasūtītāju, Izpildītājs atlīdzību nesaņem.
29.7. Par jebkurām atkāpēm no normatīviem, jebkuras rupjas neuzmanības vai ļauna nolūka sekām Izpildītājs ir atbildīgs arī pēc garantijas perioda beigām.
30. Projekta dokumentēšana un izpilddokumentācija.
30.1. Visa veida informācija, dokumenti, aprēķini, rasējumi, grafiki, programmas, plāni utt., izpildītājam jāiesniedz paredzētajos termiņos, tā, lai to iesniegšana nekavētu projekta darbu izpildi paredzētajā termiņā.
30.2. Izpildītājam ir jāiesniedz izbūvēto inženiertīklu izpildrasējumi papīra formā 1 (vienu) eksemplāru un arī kopijas elektroniskā formātā (rasējumi – dwg formātā).
30.3. Izpildītājam ir jāveic Pasūtītāja personāla (objekta lietotāja pārstāvja nozīmēta personāla) apmācība un instruktāža, jāiepazīstina ar ekspluatācijas instrukcijām.
31. Piedāvātās projektējamās un būvējamās jaunbūves krāsainas fasādes attēlus vai skices un telpu izvietojuma plānus,  balstoties uz tehniskajā specifikācijā noteikto un saskaņā ar LR būvnormatīviem, mērogā 1:100; Jaunbūves novietojuma skices, kā arī ārtelpas risinājumus, ceļi, ietves stāvvietas, labiekārtojums, mērogā 1:500.

Pielikums Nr.1. Objekta skices
Aktualizācijas datums 04.06.2024.

